Tijorat banklarida kassa ishini tashkil etish, naqd pul va boshqa qimmatliklarni inkassatsiya qilishga doir yo‘riqnomaga o‘zgartirishlar kiritish haqida

O‘zbekiston Respublikasi Vazirlar Mahkamasining 2019-yil 3-iyuldagi 555-son “O‘zbekiston Respublikasi Milliy gvardiyasi qo‘riqlash xizmatining faoliyatini tashkil etish to‘g‘risida”gi qaroriga muvofiq O‘zbekiston Respublikasi Markaziy banki Boshqaruvi qaror qiladi: 
 1. O‘zbekiston Respublikasi Markaziy banki Boshqaruvining 2018-yil 28-apreldagi 16/21-son qarori (ro‘yxat raqami 3028, 2018-yil 29-iyun) (Qonun hujjatlari ma’lumotlari milliy bazasi, 02.07.2018-y., 10/18/3028/1418-son) bilan tasdiqlangan Tijorat banklarida kassa ishini tashkil etish, naqd pul va boshqa qimmatliklarni inkassatsiya qilishga doir yo‘riqnomaga ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 79-bandning ikkinchi xatboshisidagi “ichki ishlar organining” degan so‘zlar “O‘zbekiston Respublikasi Milliy gvardiyasining” degan so‘zlar bilan almashtirilsin.
 2. 81-bandning uchinchi xatboshisidagi “eng kam ish haqining” degan so‘zlar “bazaviy hisoblash miqdorining” degan so‘zlar bilan almashtirilsin.
 3. 159-bandning ikkinchi xatboshisidagi “ichki ishlar organlari” degan so‘zlar “O‘zbekiston Respublikasi Milliy gvardiyasi” degan so‘zlar bilan almashtirilsin.
 4. 170-bandning birinchi xatboshisidagi, 176-bandning ikkinchi xatboshisidagi va 340-bandning birinchi xatboshisidagi “ichki ishlar organi” degan so‘zlar “O‘zbekiston Respublikasi Milliy gvardiyasi” degan so‘zlar bilan almashtirilsin.